Цяпер гаворка — пра музычныя падарункі. У Ашмянскай дзіцячай школе мастацтваў навучэнцы класа скрыпкі разам з настаўнікамі Таццянай Чэрскай і Ірынай Асмольскай падрыхтавалі мамам ды бабулям канцэртную праграму. Пра гэта напісала намеснік дырэктара школы Таццяна Печкур. “Адкрылі музычны вечар, — паведамляе яна, — першаклашкі Дамініка Бойка, Ліза Печкур, Яна Навіцкая. Ярка выступіў і ансамбль скрыпачоў”. У той жа дзень у аддзяленні кругласутачнага знаходжання для пажылых людзей і інвалідаў спявалі пра маму вучні музычнага класа згаданай школы ў аграгарадку Жупраны. Распавядае Таццяна Печкур і пра тое, што днямі да іх у школу завіталі артысты Гродзенскай абласной філармоніі. Канцэрт таксама быў прымеркаваны да Міжнароднага Дня маці.